জোনাথন ডেমি
রবার্ট জোনাথন ডেমি (ইংরেজি: Robert Jonathan Demme; জন্ম: ২২ ফেব্রুয়ারি ১৯৪৪ - ২৬ এপ্রিল ২০১৭) হলেন একজন মার্কিন চলচ্চিত্র পরিচালক, প্রযোজক এবং চিত্রনাট্যকার। তিনি মনস্তাত্ত্বিক ভীতিপ্রদ চলচ্চিত্র দ্য সাইলেন্স অব দ্য ল্যাম্বস (১৯৯১) পরিচালনার জন্য সর্বাধিক প্রসিদ্ধ, এই কাজের জন্য তিনি শ্রেষ্ঠ পরিচালনা বিভাগে একাডেমি পুরস্কার অর্জন করেন। তার পরিচালিত অন্যান্য উল্লেখযোগ্য চলচ্চিত্রসমূহ হল হাস্যরসাত্মক নাট্যধর্মী মেলভিন অ্যান্ড হাওয়ার্ড (১৯৮০), যুদ্ধভিত্তিক প্রণয়মূলক নাট্যধর্মী সুইং শিফট (১৯৮৪), মারপিটধর্মী হাস্যরসাত্মক সামথিং ওয়াইল্ড (১৯৯৮৬), হাস্যরসাত্মক ম্যারিড টু দ্য মব (১৯৮৮), কনসার্টধর্মী স্টপ মেকিং সেন্স (১৯৮৪), নাট্যধর্মী ফিলাডেলফিয়া (১৯৯৩), এবং রেচেল গেটিং ম্যারিড (২০০৮)।